กินยาคุมยี่ห้อminidoz EE15 ได้4วันแล้ว ก็ยังมีอาการเพลีย เหนื่อยง่าย คลื่นไส้ อาเจียน ปวดหัว ควรกินต่อหรือว่าหยุดกินดีคะ
สวัสดีค่ะ ยาคุมกำเนิด minidoz EE15 จัดเป็นยาคุมที่มีฮอร์โมนในขนาดต่ำมาก จะช่วยลดอาการที่เป็นผลข้างเคียงจากฮอร์โมนเช่น คลื่นไส้ อาเจียน ปวดศีรษะ ได้แนะนำการกินยาต่อไปอย่างต่อเนื่องก่อน หากกินไปเกิน 1 สัปดาห์ ยังมีอาการเป็นมากจนทนไม่ได้ อาจจะหยุดยา และคุมกำเนิดด้วยการใช้ถุงยางอนามัยไปก่อนจนกว่าประจำเดือนครั้งถัดไปจะมา และอาจเปลี่ยนเป็นการคุมกำเนิดชนิดอื่น เช่นการใช้ฮอร์โมนเดี่ยวเช่นฉีดยาคุม หรือฝังยาคุม แต่ก็อาจไปมีผลข้างเคียงเรื่องเลือดออกผิดปกติทางช่องคลอด หรือประจำเดือนมาไม่สม่ำเสมอได้